
	Šis dokumentas yra patvirtintas Urorec vaistinio preparato informacinis dokumentas, kuriame nurodyti pakeitimai, padaryti po ankstesnės vaistinio preparato informacinių dokumentų keitimo procedūros (procedūros numeris EMEA/H/C/001092/N/0060).

Daugiau informacijos rasite Europos vaistų agentūros tinklalapyje adresu: https://www.ema.europa.eu/en/medicines/human/EPAR/urorec


I PRIEDAS
PREPARATO CHARAKTERISTIKŲ SANTRAUKA
1.
VAISTINIO PREPARATO PAVADINIMAS
Urorec 4 mg kietosios kapsulės
Urorec 8 mg kietosios kapsulės
2.
KOKYBINĖ IR KIEKYBINĖ SUDĖTIS
Urorec 4 mg kietosios kapsulės

Kiekvienoje kietojoje kapsulėje yra 4 mg silodozino.
Urorec 8 mg kietosios kapsulės

Kiekvienoje kietojoje kapsulėje yra 8 mg silodozino.
Visos pagalbinės medžiagos išvardytos 6.1 skyriuje.

3.
FARMACINĖ FORMA
Kietoji kapsulė.

Urorec 4 mg kietosios kapsulės
Geltona, nepermatoma, kietoji želatininė kapsulė, 3 dydžio (maždaug 15,9 x 5,8 mm).
Urorec 8 mg kietosios kapsulės
Balta, nepermatoma, kietoji želatininė kapsulė, 0 dydžio (maždaug 21,7 x 7,6 mm).
4.
KLINIKINĖ INFORMACIJA
4.1
Terapinės indikacijos
Gerybinės prostatos hiperplazijos (GPH) požymių ir simptomų gydymas suaugusiems vyrams.

4.2
Dozavimas ir vartojimo metodas
Dozavimas

Rekomenduojama dozė yra viena Urorec 8 mg kapsulė per parą. Ypatingoms pacientų grupėms rekomenduojama vartoti vieną Urorec 4 mg kapsulę per parą (žr. toliau).
Senyvo amžiaus žmonės
Senyvo amžiaus pacientams dozės koreguoti nereikia (žr. 5.2 skyrių).

Inkstų funkcijos sutrikimas

Pacientams, kuriems pasireiškia lengvas inkstų funkcijos sutrikimas (CLCR nuo ≥ 50 iki ≤ 80 ml/min), dozės koreguoti nereikia.
Pacientams, kuriems pasireiškia vidutinio sunkumo inkstų funkcijos sutrikimas (CLCR nuo ≥ 30 iki < 50 ml/min), rekomenduojama pradinė vienkartinė paros dozė yra 4 mg, po savaitės gydymo ją galima didinti iki vienkartinės 8 mg paros dozės, priklausomai nuo individualaus paciento atsako. Nerekomenduojama vartoti pacientams, kuriems pasireiškia sunkus inkstų funkcijos sutrikimas (CLCR < 30 ml/min) (žr. 4.4 ir 5.2 skyrius).
Kepenų funkcijos sutrikimas

Pacientams, kuriems pasireiškia lengvas arba vidutinio sunkumo kepenų funkcijos sutrikimas, dozės koreguoti nereikia.
Kadangi duomenų nėra, nerekomenduojama vartoti pacientams, kuriems pasireiškia sunkus kepenų funkcijos sutrikimas (žr. 4.4 ir 5.2 skyrius).

Vaikų populiacija
Urorec nėra skirtas vaikų populiacijai gerybinės prostatos hiperplazijos (GPH) indikacijai.

Vartojimo metodas

Vartoti per burną.
Kapsulę reikia vartoti valgant, geriau – tuo pačiu dienos metu. Kapsulės negalima laužyti ar kramtyti, bet reikia nuryti visą, geriau – užsigeriant stikline vandens.

4.3
Kontraindikacijos
Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.

4.4
Specialūs įspėjimai ir atsargumo priemonės
Operacinis suglebusios rainelės sindromas (angl., Intraoperative Floppy Iris Sindrome, IFIS)
IFIS (siauro vyzdžio sindromo variantas) buvo stebimas kataraktos operacijos metu kai kuriems pacientams, kurie tuo metu arba prieš tai buvo gydyti α1 adrenoblokatoriais. Dėl to operacijos metu gali dažniau pasitaikyti procedūrinių komplikacijų.
Nerekomenduojama pradėti gydyti silodozinu pacientų, kuriems numatyta kataraktos operacija. Buvo rekomenduojama nutraukti gydymą α1 adrenoblokatoriais 1‑2 savaites iki kataraktos operacijos, bet gydymo sustabdymo prieš kataraktos operaciją nauda ir trukmė dar nenustatyta.
Atlikdami įvertinimą prieš operaciją, akių chirurgai ir oftalmologų komanda turi atsižvelgti į tai, kad pacientai, kuriems numatyta kataraktos operacija, yra ar buvo gydomi silodozinu, kad IFIS atveju galėtų užtikrinti atitinkamas priemones, kurias reikia taikyti operacijos metu.
Ortostatinis poveikis

Ortostatinio poveikio pasireiškimo dažnis vartojant silodoziną yra labai mažas. Tačiau kai kuriems pacientams gali sumažėti kraujospūdis, dėl to kartais pasitaiko retų sinkopės atvejų. Atsiradus pirmųjų ortostatinės hipotenzijos požymių (pvz., svaigimas keičiant kūno padėtį), pacientas turi pasėdėti arba pagulėti, kol simptomai išnyks. Pacientų, kuriems pasireiškia ortostatinė hipotenzija, gydyti silodozinu nerekomenduojama.

Inkstų funkcijos sutrikimas
Nerekomenduojama silodozino vartoti pacientams, kuriems pasireiškia sunkus inkstų funkcijos sutrikimas (CLCR < 30 ml/min) (žr. 4.2 ir 5.2 skyrius).
Kepenų funkcijos sutrikimas

Pacientų, kuriems pasireiškia sunkus kepenų funkcijos sutrikimas, duomenų nėra, todėl jiems vartoti silodozino nerekomenduojama (žr. 4.2 ir 5.2 skyrius).
Prostatos karcinoma

Kadangi GPH ir prostatos karcinoma gali pasireikšti tokiais pačiais simptomais ir tuo pačiu metu, pacientus, kuriems įtariama GPH, prieš skiriant gydymą silodozinu, reikia ištirti ir atmesti prostatos karcinomos buvimą. Prieš gydymą ir po to reguliariais intervalais reikia atlikti digitalinį rektalinį tyrimą ir, jei reikia, nustatyti prostatos specifinį antigeną (PSA).
Gydantis silodozinu sumažėja orgazmo metu išsiskiriančios sėklos kiekis, tai laikinai gali turėti įtakos vyro vaisingumui. Šis poveikis po gydymo nutraukimo išnyksta (žr. 4.8 skyrių).
Natris

Vienoje šio vaistinio preparato kapsulėje yra mažiau kaip 1 mmol (23 mg) natrio, t. y. jis beveik neturi reikšmės.
4.5
Sąveika su kitais vaistiniais preparatais ir kitokia sąveika
Silodozinas ekstensyviai metabolizuojamas, didžioji dalis – dalyvaujant CYP3A4, alkoholio dehidrogenazei ir UGT2B7. Silodozinas taip pat yra P‑glikoproteino substratas. Vaistiniai preparatai, slopinantys (pvz., ketokonazolas, itrakonazolas, ritonaviras arba ciklosporinas) arba indukuojantys (pvz., rifampicinas, barbitūratai, karbamazepinas, fenitoinas) šiuos fermentus ir pernašos sistemas, gali turėti įtakos silodozino ir jo veiklaus metabolito koncentracijai plazmoje.

Alfa adrenoblokatoriai

Informacijos apie silodozino vartojimo saugumą kartu su kitais α adrenoreceptorių blokatoriais nepakanka. Todėl vartoti kartu su kitais α adrenoreceptorių blokatoriais nerekomenduojama.

CYP3A4 inhibitoriai

Tarpusavio sąveikos tyrimuose kartu skiriant stiprų CYP3A4 inhibitorių (400 mg ketokonazolo) buvo stebimas didžiausios silodozino koncentracijos plazmoje padidėjimas 3,7 karto ir ekspozicijos (t. y. AUC) padidėjimas 3,1 karto. Nerekomenduojama vartoti kartu su stipriai veikiančiais CYP3A4 inhibitoriais (pvz., ketokonazolu, itrakonazolu, ritonaviru ar ciklosporinu).

Kai silodozinas buvo skiriamas kartu su vidutinio stiprumo CYP3A4 inhibitoriumi, pvz., diltiazemu, buvo stebimas silodozino AUC padidėjimas apie 30%, bet Cmax ir pusinės eliminacijos periodas nepasikeitė. Šis pasikeitimas kliniškai nereikšmingas ir dozės koregavimo nereikia.

FDE‑5 inhibitoriai

Tarp silodozino ir didžiausių sildenafilio bei tadalafilio dozių buvo pastebėta minimali farmakodinaminė sąveika. Placebu kontroliuojamame tyrime, kuriame dalyvavo dvidešimt keturi 45‑78 metų amžiaus tiriamieji, vartojantys silodoziną, kartu skiriant sildenafilį 100 mg arba tadalafilį 20 mg, jie nesukėlė jokio kliniškai reikšmingo sistolinio ar diastolinio kraujospūdžio sumažėjimo, kuris buvo vertinamas atliekant ortostatinius mėginius (stovint palyginti su gulint). Vyresnių nei 65 metų amžiaus tiriamųjų vidutinis kraujospūdžio sumažėjimas įvairiais laiko momentais buvo nuo 5 iki 15 mmHg (sistolinis) ir nuo 0 iki 10 mmHg (diastolinis). Skiriant vaistus kartu, teigiami ortostatinių mėginių rezultatai pasitaikė tik nežymiai dažniau; tačiau nebuvo stebima simptominio kraujospūdžio sumažėjimo ar svaigimo. Pacientus, kurie vienu metu vartoja FDE‑5 inhibitorius ir silodoziną, reikia stebėti dėl galimų nepageidaujamų reakcijų pasireiškimo.

Antihipertenziniai vaistai

Klinikinių tyrimų programoje daugeliui pacientų kartu buvo skiriamas antihipertenzinis gydymas (daugiausia – renino

‑angiotenzino sistemą veikiantys vaistai, beta adrenoblokatoriai, kalcio kanalų blokatoriai ir diuretikai), ortostatinės hipotenzijos dažnumo padidėjimas nebuvo stebėtas. Vis dėlto, pradėti kartu skirti antihipertenzinius vaistus reikia atsargiai, ir pacientus reikia stebėti dėl galimų nepageidaujamų reakcijų pasireiškimo. 
Digoksinas

Digoksino, P glikoproteino substrato, pastovi koncentracija reikšmingai nepasikeičia kartu skiriant silodozino 8 mg vieną kartą per parą. Dozės koreguoti nereikia.

4.6
Vaisingumas, nėštumo ir žindymo laikotarpis
Nėštumas ir žindymas
Netaikoma, nes silodozinas skiriamas tik vyrams.

Vaisingumas

Klinikinių tyrimų metu gydymui skiriant silodoziną buvo stebėta ejakuliacijos atvejų, kai buvo sumažėjęs sėklos kiekis arba jos visiškai nebuvo (žr. 4.8 skyrių) dėl silodozino farmakodinaminių savybių. Prieš pradedant gydymą pacientą reikia informuoti, kad gali pasireikšti toks poveikis, kuris laikinai turės įtakos vyro vaisingumui.

4.7
Poveikis gebėjimui vairuoti ir valdyti mechanizmus
Urorec gebėjimą vairuoti ir valdyti mechanizmus veikia silpnai arba vidutiniškai. Pacientus reikia informuoti apie simptomus, kurie gali atsirasti dėl ortostatinės hipotenzijos (pvz., svaigimas) ir reikia perspėti, kad būtų atsargūs vairuodami ir valdydami mechanizmus, kol nesužinos, kaip juos veikia silodozinas.

4.8
Nepageidaujamas poveikis
Saugumo savybių santrauka
Silodozino saugumas buvo vertinamas keturių II‑III Fazės kontroliuojamų dvigubai aklu būdu atliktų tyrimų metu (juose dalyvavo 931 pacientas, kuriems buvo skiriamas silodozinas 8 mg vieną kartą per parą, ir 733 pacientai, kuriems buvo skiriamas placebas) ir dviejų ilgalaikių atvirų pratęsimo fazės tyrimų metu. Iš viso 1 581 pacientui buvo skiriama 8 mg silodozino dozė vieną kartą per parą, įskaitant 961 pacientą, vaistą vartojusį mažiausiai 6 mėnesius, ir 384 pacientus, kurie vaistą vartojo 1 metus.

Dažniausiai pasireiškusios nepageidaujamos reakcijos, apie kurias pranešta vartojant silodozino placebo kontroliuojamuose klinikiniuose tyrimuose ir ilgalaikio vartojimo metu, buvo ejakuliacijos sutrikimai, tokie kaip retrogradinė ejakuliacija ir ejakuliacijos nebuvimas (sumažėjęs išmetamos sėklos kiekis arba visiškas jos nebuvimas), dažnis – 23%. Tai gali laikinai turėti įtakos vyro vaisingumui. Šis poveikis išnyksta per keletą dienų po gydymo nutraukimo (žr. 4.4 skyrių).
Nepageidaujamų reakcijų santrauka lentelėje
Apačioje pateiktoje lentelėje pagal MedDRA organų sistemų klases ir dažnį išvardintos visos klinikinių tyrimų metu ir vaistą patiekus į rinką visame pasaulyje praneštos nepageidaujamos reakcijos, kurių priežastinis ryšys buvo reikšmingas: labai dažnos (≥ 1/10), dažnos (nuo ≥ 1/100 iki < 1/10), nedažnos (nuo ≥ 1/1 000 iki 1/100), retos (nuo ≥ 1/10 000 iki < 1/1 000), labai retos (< 1/10 000), dažnis nežinomas (negali būti įvertintas pagal turimus duomenis). Kiekvienoje dažnio grupėje stebėtos nepageidaujamos reakcijos pateikiamos mažėjančio sunkumo tvarka.

	Organų sistemų klasė
	Labai dažni

	Dažni


	Nedažni


	Reti
	Labai reti
	Dažnis nežinomas

	Imuninės sistemos sutrikimai
	
	
	
	
	Alerginės reakcijos, įskaitant veido tinimą, liežuvio tinimą ir ryklės edemą1
	

	Psichikos sutrikimai
	
	
	Sumažėjęs lytinis potraukis
	
	
	

	Nervų sistemos sutrikimai
	
	Svaigimas 
	
	Sinkopė
Sąmonės praradimas1
	
	

	Širdies sutrikimai
	
	
	Tachikardija1
	Palpitacijos1
	
	

	Kraujagyslių sutrikimai
	
	Ortostatinė hipotenzija 
	Hipotenzija1
	
	
	

	Kvėpavimo sistemos, krūtinės ląstos ir tarpuplaučio sutrikimai
	
	Nosies kongestija
	
	
	
	

	Virškinimo trakto sutrikimai
	
	Viduriavimas 
	Pykinimas

Burnos sausumas 
	
	
	

	Kepenų, tulžies pūslės ir latakų sutrikimai
	
	
	Pakitę kepenų funkcijos tyrimų rezultatai1
	
	
	

	Odos ir poodinio audinio sutrikimai 
	
	
	Odos bėrimas1
Niežulys1
Dilgėlinė1
Vaistų sukeltas bėrimas1
	
	
	

	Lytinės sistemos ir krūties sutrikimai
	Ejakuliacijos sutrikimai, įskaitant retrogradinę ejakuliaciją,
ejakuliacijos nebuvimą
	
	Erekcijos disfunkcija
	
	
	

	Sužalojimai, apsinuodijimai ir procedūrų komplikacijos
	
	
	
	
	
	Operacinis suglebusios rainelės sindromas


1 – nepageidaujamos reakcijos iš spontaninių pranešimų, gautų vaistą patiekus į rinką visame pasaulyje (dažnis apskaičiuotas iš reiškinių, apie kuriuos pranešta I–IV Fazės tyrimuose ir neintervenciniuose tyrimuose).

Tam tikrų nepageidaujamų reakcijų aprašymas

Ortostatinė hipotenzija
Ortostatinės hipotenzijos dažnis placebu kontroliuojamuose tyrimuose skiriant silodozino buvo 1,2%, o skiriant placebą – 1,0%. Kartais dėl ortostatinės hipotenzijos išsivysto sinkopė (žr. 4.4 skyrių).

Operacinis suglebusios rainelės sindromas (IFIS)
Gauta pranešimų apie operacijos metu pasireiškusį IFIS (žr. 4.4 skyrių).

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi V priede nurodyta nacionaline pranešimo sistema.

4.9
Perdozavimas
Buvo vertinamas silodozino skyrimas sveikiems tiriamiesiems vyrams iki 48 mg per parą. Nuo dozės priklausoma nepageidaujama reakcija buvo ortostatinė hipotenzija. Jei vaistas nurytas neseniai, galima sukelti vėmimą arba išplauti skrandį. Jei perdozavus silodozino išsivysto hipotenzija, reikia užtikrinti, kad būtų palaikoma normali širdies ir kraujagyslių sistemos funkcija. Dializės skyrimas neduoda didelės naudos, nes daug silodozino (96,6%) jungiasi su baltymais.

5.
FARMAKOLOGINĖS savybės
5.1
Farmakodinaminės savybės
Farmakoterapinė grupė – urologiniai preparatai, alfa adrenoreceptorių blokatoriai, ATC kodas – G04CA04.
Veikimo mechanizmas

Silodozinas labai selektyviai veikia α1A adrenoreceptorius, kurių daugiausia prostatoje, šlapimo pūslės dugne, šlapimo pūslės kaklelyje, prostatos kapsulėje ir šlaplės prostatinėje dalyje. Užblokavus šiuos α1A adrenoreceptorius, lygieji šių audinių raumenys atsipalaiduoja, todėl sumažėja pasipriešinimas šlapimo pūslės išeinamojoje dalyje, neveikiant rauko lygiųjų raumenų kontraktiliškumo. Todėl palengvėja tiek šlapimo susilaikymo (dirginimo), tiek pūslės ištuštėjimo (obstrukciniai) simptomai (apatinių šlapimo takų simptomai, AŠTS), būdingi gerybinei prostatos hiperplazijai.

Silodozino afinitetas širdies ir kraujagyslių sistemos α1B adrenoreceptoriams yra žymiai mažesnis. In vitro atliktų tyrimų metu įrodyta, kad silodozino α1A:α1B receptorių prisijungimo santykis (162:1) yra ypač didelis.
Klinikinis veiksmingumas ir saugumas
II Fazės dozės nustatymo, dvigubai aklo, placebu kontroliuojamo tyrimo metu skiriant po 4 ar 8 mg silodozino vieną kartą per parą, buvo stebimas ryškesnis simptomų pagerėjimas, vertinant pagal Amerikos urologų asociacijos (AUA) simptomų skalės rodiklį, kuris buvo nustatytas vartojant silodozino 8 mg dozę (‑6,8 ± 5,8, n = 90; p = 0,0018) ir 4 mg dozę (‑5,7 ± 5,5, n = 88; p = 0,0355), palyginti su placebu (‑4,0 ± 5,5, n = 83).

Dviejų III Fazės placebu kontroliuojamų klinikinių tyrimų, kurie buvo atliekami Jungtinėse Valstijose, ir viename placebu bei veikliąja medžiaga kontroliuojamame tyrime, kuris buvo atliktas Europoje, metu daugiau nei 800 pacientų, kuriems pasireiškė vidutinio sunkumo ar sunkių GPH simptomų (tarptautinė prostatos simptomų skalė, TPSS, pradinė reikšmė ≥ 13) vieną kartą per parą buvo skiriama 8 mg silodozino. Visų tyrimu metu pacientai, kurie 4 savaičių paruošiamosios placebo vartojimo fazės metu nereagavo į placebą, buvo atsitiktinių imčių būdu atrinkti vartoti tiriamąjį vaistą. Visų tyrimu metu pacientams, gydytiems silodozinu, labiau sumažėjo tiek šlapimo susilaikymo (dirginimo), tiek pūslės ištuštėjimo (obstrukcinių) GPH simptomų, palyginti su placebu, vertinant po 12 gydymo savaičių. Kiekvieno tyrimo duomenys, kurie buvo stebėti numatomose gydyti (angl., Intent‑to‑treat) populiacijose, yra pavaizduoti žemiau.

	Tyrimas
	Gydymo grupė
	Pacien​tų skaičius
	Bendrasis TPSS rodiklis
	TPSS dirginimo simptomai
	TPSS obstrukciniai simptomai

	
	
	
	Pradinė reikšmė (± SN)
	Pasikeitimas palyginti su pradine reikšme
	Skirtumas (95% PI) palyginti su placebu
	Pasikeitimas palyginti su pradine reikšme
	Skirtumas (95% PI) palyginti su placebu
	Pasikeitimas palyginti su pradine reikšme
	Skirtumas (95% PI) palyginti su placebu

	US‑1
	Silodozinas
Placebas
	233

228
	22 ± 5

21 ± 5
	‑6,5

‑3,6
	‑2,8*

(‑3,9; ‑1,7)
	‑2,3

‑1,4
	‑0,9*

(‑1,4; ‑0,4)
	‑4,2

‑2,2
	‑1,9*

(‑2,6; ‑1,2)

	US‑2
	Silodozinas
Placebas
	233

229
	21 ± 5

21 ± 5
	‑6,3

‑3,4
	‑2,9*

(‑4,0; ‑1,8)
	‑2,4

‑1,3
	‑1,0*

(‑1,5; ‑0,6)
	‑3,9

‑2,1
	‑1,8*

(‑2,5; ‑1,1)

	Europa
	Silodozinas
Tamsulo​zinas

Placebas
	371

376

185
	19 ± 4

19 ± 4

19 ± 4
	‑7,0
‑6,7

‑4,7
	‑2.3*

(‑3,2; ‑1,4)
‑2.0*

(‑2,9; ‑1,1)

	‑2,5

‑2,4

‑1,8
	‑0,7°

(‑1,1; ‑0,2)
‑0,6°

(‑1,1; ‑0,2)

	‑4,5

‑4,2

‑2,9
	‑1,7*

(‑2,2; ‑1,1)
‑1,4*

(‑2,0; ‑0,8)



* p < 0,001 palyginti su placebu; ° p = 0,002 palyginti su placebu

Veikliąja medžiaga kontroliuojamame tyrime, kuris buvo atliekamas Europoje, skiriant 8 mg silodozino po vieną kartą per parą, jo poveikis nebuvo blogesnis už tamsulozino 0,4 mg, skiriamo vieną kartą per parą: patikslintas vidutinis skirtumas (95% PI) TPSS bendrojoje skalėje tarp gydymų protokolo populiacijoje buvo 0,4 (nuo -0,4 iki 1,1). Atsako rodiklis (t. y., ne mažesnis kaip 25% pagerėjimas TPSS bendrajame rodiklyje) buvo reikšmingai didesnis silodozino (68%) ir tamsulozino grupėje (65%), palyginti su placebu (53%).

Šių kontroliuojamųjų tyrimų ilgalaikėje atviroje pratęsimo fazėje, kurios metu pacientams iki 1 metų laiko buvo skiriamas silodozinas, simptomų pagerėjimas dėl silodozino 12‑tąją gydymo savaitę išliko ilgiau kaip 1 metus.

Europoje atliekant IV Fazės klinikinį tyrimą, kuriame pradinis TPSS bendrasis rodiklis buvo 18,9 balo, 77,1% pacientų nustatytas atsakas į silodoziną (vertinant pagal ne mažesnį kaip 25% pasikeitimą IPSS bendrajame rodiklyje, palyginti su pradine reikšme). Maždaug pusei pacientų nustatytas labiausiai varginančių simptomų, kuriais pacientai skundėsi pradinio įvertinimo metu (t. y., nikturijos, dažno šlapinimosi, sumažėjusios šlapimo srovės, šlapinimosi skubumo, lašėjimo šlapinimosi pabaigoje ir nevisiško pasišlapinimo) sumažėjimas, vertinant pagal tarptautinės šlapimo sulaikymo draugijos (angl. International Continence Society, ICS) anketą vyrams.
Visų klinikinių silodozino tyrimų metu nebuvo pastebėta reikšmingo kraujospūdžio sumažėjimo gulimoje padėtyje.
Skiriant 8 mg ir 24 mg silodozino per parą, nepasireiškė statistiškai reikšmingas poveikis EKG intervalams ar širdies repoliarizacijos procesui palyginti su placebo.
Vaikų populiacija
Europos vaistų agentūra atleido nuo įpareigojimo pateikti Urorec tyrimų su visais GPH sergančių vaikų populiacijos pogrupiais duomenis (vartojimo vaikams informacija pateikiama 4.2 skyriuje).

5.2
Farmakokinetinės savybės 

Silodozino ir pagrindinių jo metabolitų farmakokinetika buvo vertinama stebint tiriamuosius vyrus, kuriems buvo GPH ir jos nebuvo, skiriant vienkartines ir daugkartines dozes nuo 0,1 mg iki 48 mg per parą. Silodozino farmakokinetika šiame dozės diapazone yra tiesinė.
Pagrindinio plazmoje susidarančio metabolito silodozino gliukuronido (KMD‑3213G) ekspozicija susidarius pastoviai koncentracijai plazmoje yra apie 3 kartus didesnė negu pagrindinio preparato. Silodozino ir jo gliukoronido pastovi koncentracija susidaro atitinkamai po 3 ir po 5 dienų gydymo.

Absorbcija

Per burną vartojamas silodozinas absorbuojamas gerai, absorbcija yra proporcinga dozei. Absoliutus biologinis prieinamumas yra apie 32%.

Su Caco‑2 (angl., colonic adenocarcinoma cells) ląstelėmis atliktame in vitro tyrime nustatyta, kad silodozinas yra P‑glikoproteino substratas.
Pavalgius Cmax sumažėja apie 30%, tmax pailgėja maždaug 1 valanda, o AUC pasikeičia nežymiai.

Vaistinį preparatą vartojančiųjų atitinkančios amžiaus grupės sveikų tiriamųjų vyrų (n = 16, amžiaus vidurkis 55 ± 8 metai) gauti farmakokinetikos parametrai po 8 mg vienkartinės paros dozės vartojimo per burną tuojau pat po pusryčių 7 dienas buvo: Cmax 87 ± 51 ng/ml (SN), tmax 2,5 valandos (1,0–3,0 ribose), AUC 433 ± 286 ng • h/ml.

Pasiskirstymas

Silodozino pasiskirstymo tūris yra 0,81 l/kg, su plazmos baltymais jo jungiasi 96,6%. Jis nepatenka į kraujo ląsteles.

91% silodozino gliukuronido jungiasi su baltymais. 

Biotransformacija

Silodozinas ekstensyviai metabolizuojamas vykstant gliukuroninimo (UGT2B7) procesui, veikiant alkoholio ir aldehido dehidrogenazei ir oksidacijos būdu, daugiausia CYP3A4. Pagrindinio metabolito plazmoje, silodozino gliukuronido konjugato (KMD‑3213G), kurio aktyvumas nustatytas atlikus tyrimus in vitro, pusinės eliminacijos periodas yra ilgesnis (maždaug 24 valandos), o koncentracija plazmoje yra maždaug keturis kartus didesnė negu silodozino. In vitro tyrimų duomenimis silodozinas neslopina ir neindukuoja citochromo P450 fermentinių sistemų.

Eliminacija
Pavartojus per burną 14C žymėtojo silodozino, radioaktyvumo lygis šlapime po 7 dienų buvo apie 33,5%, o išmatose – 54,9%. Silodozino klirensas (pasišalinimas iš organizmo) buvo apie 0,28 l/h/kg. Didžiausias silodozino kiekis išsiskiria metabolitų pavidalu, labai nedidelis nepakitusio vaisto kiekis išsiskiria su šlapimu. Pagrindinio vaisto ir jo gliukuronido galutinis pusinės eliminacijos periodas siekia atitinkamai maždaug 11 ir 18 valandų.

Ypatingos pacientų grupės

Senyvo amžiaus žmonės
Silodozino ir pagrindinių jo metabolitų ekspozicija priklausomai nuo amžiaus reikšmingai nesikeičia, net ir tada, kai pacientų amžius viršija 75 metus.
Vaikų populiacija
Silodozino tyrimai nebuvo atliekami su jaunesniais kaip 18 metų amžiaus pacientais.

Kepenų funkcijos sutrikimas

Vienos dozės tyrimų metu, devynių pacientų, kuriems pasireiškė vidutinio sunkumo kepenų funkcijos sutrikimas (Child‑Pugh rodiklis: 7–9), silodozino farmakokinetikos rodikliai nepasikeitė, palyginti su devyniais sveikais asmenims. Šio tyrimo rezultatus reikia interpretuoti atsargiai, nes dalyvavusių pacientų biocheminių tyrimų vertės buvo normalios; tai rodė normalią metabolinę funkciją ir pacientai buvo priskirti sergantiems vidutinio sunkumo kepenų funkcijos sutrikimu pagal ascitą ir kepenų encefalopatiją.
Silodozino farmakokinetika pacientų, kuriems pasireiškė sunkus kepenų funkcijos sutrikimas, organizme nebuvo tiriama.

Inkstų funkcijos sutrikimas

Atliekant vienos dozės tyrimus silodozino (nesujungto) pacientams, kuriems pasireiškė lengvas (n = 8) ir vidutinio sunkumo inkstų funkcijos sutrikimas (n = 8), stebėtas Cmax (1,6 karto) ir AUC (1,7 karto) padidėjimas, palyginti su tiriamaisiais, kurių inkstų funkcija buvo normali (n = 8). Pacientų, kuriems pasireiškė sunkus inkstų funkcijos sutrikimas (n = 5), koncentracijos Cmax padidėjimas siekė 2,2 karto, o AUC – 3,7 karto. Pagrindinių metabolitų, silodozino gliukuronido ir KMD‑3293, ekspozicija taip pat padidėjo.

III fazės klinikinio tyrimo metu stebint koncentraciją plazmoje paaiškėjo, kad po 4 savaičių gydymo bendra silodozino koncentracija nepasikeitė pacientams, kuriems pasireiškė lengvas funkcijos sutrikimas (n = 70), palyginti su tais, kurių inkstų funkcija buvo normali (n = 155), o pacientams su vidutinio sunkumo funkcijos sutrikimu koncentracija padidėjo du kartus (n = 7).

Peržiūrint pacientų, kurie dalyvavo visuose klinikiniuose tyrimuose, duomenis, gydymui skiriant silodoziną nebuvo stebėta papildoma rizika saugumui (pvz., svaigimo ar ortostatinės hipotenzijos atvejų padažnėjimas) lengvo inkstų funkcijos sutrikimo atvejais (n = 487), palyginti su pacientais, kurių inkstų funkcija buvo normali (n = 955). Taigi skiriant vaistą pacientams, kuriems pasireiškia lengvas inkstų funkcijos sutrikimas, dozės koreguoti nereikia. Kadangi pacientų, kuriems pasireiškia vidutinio sunkumo inkstų funkcijos sutrikimas, tyrimų skaičius ribotas (n = 35), jiems rekomenduojama skirti mažesnę pradinę 4 mg dozę. Urorec skirti pacientams, kuriems pasireiškia sunkus inkstų funkcijos sutrikimas, nerekomenduojama.
5.3
Ikiklinikinių saugumo tyrimų duomenys
Įprastų farmakologinio saugumo, galimo kancerogeniškumo, mutageniškumo ir teratogeninio poveikio ikiklinikinių tyrimų duomenys specifinio pavojaus žmogui nerodo. Poveikis gyvūnams (graužikams susijęs su skydliauke) pastebėtas tik kai ekspozicija buvo tokia, kuri laikoma pakankamai viršijančia maksimalią žmogui, todėl jo klinikinė reikšmė yra maža.
Žiurkių patinų vislumas sumažėjo skiriant dozes, kurios maždaug du kartus viršijo didžiausią žmogui rekomenduojamą dozę. Stebėtas poveikis buvo grįžtamas.

6.
FARMACINĖ informacija
6.1
Pagalbinių medžiagų sąrašas
Urorec 4 mg ir 8 mg kietosios kapsulės
Kapsulės turinys
Pregelifikuotas kukurūzų krakmolas
Manitolis (E421)
Magnio stearatas
Natrio laurilsulfatas
Kapsulės apvalkalas
Želatina
Titano dioksidas (E171)
Geltonasis geležies oksidas (E172) (tik 4 mg kapsulės)
6.2
Nesuderinamumas
Duomenys nebūtini.

6.3
Tinkamumo laikas
3 metai.

6.4
Specialios laikymo sąlygos
Laikyti ne aukštesnėje kaip 30 °C temperatūroje.

Laikyti gamintojo pakuotėje, kad vaistinis preparatas būtų apsaugotas nuo šviesos ir drėgmės.

6.5
Talpyklės pobūdis ir jos turinys
Kapsulės tiekiamos PVC/PVDC/aliuminio folijos lizdinėse plokštelėse, kurios supakuotos dėžutėse.

Pakuotės po 5, 10, 20, 30, 50, 90, 100 kapsulių.

Gali būti tiekiamos ne visų dydžių pakuotės.

6.6
Specialūs reikalavimai atliekoms tvarkyti
Nesuvartotą vaistinį preparatą ar atliekas reikia tvarkyti laikantis vietinių reikalavimų.
7.
REGISTRUOTOJAS
Recordati Ireland Ltd.

Raheens East

Ringaskiddy Co. Cork

Airija

8.
REGISTRACIJOS PAŽYMĖJIMO numeris (-IAI)
EU/1/09/608/001

EU/1/09/608/002

EU/1/09/608/003

EU/1/09/608/004

EU/1/09/608/005

EU/1/09/608/006

EU/1/09/608/007
EU/1/09/608/008

EU/1/09/608/009

EU/1/09/608/010

EU/1/09/608/011

EU/1/09/608/012

EU/1/09/608/013

EU/1/09/608/014
9.
REGISTRAVIMO / PERREGISTRAVIMO DATA
Registravimo data 2010 m. sausio 29 d.
Paskutinio perregistravimo data 2014 m. rugsėjo 18 d.
10.
TEKSTO PERŽIŪROS DATA
Išsami informacija apie šį vaistinį preparatą pateikiama Europos vaistų agentūros tinklalapyje http://www.ema.europa.eu.
II PRIEDAS
A.
GAMINTOJAI, ATSAKINGI UŽ SERIJŲ IŠLEIDIMĄ

B.
TIEKIMO IR VARTOJIMO SĄLYGOS AR APRIBOJIMAI
C.
KITOS SĄLYGOS IR REIKALAVIMAI REGISTRUOTOJUI
D.
SĄLYGOS AR APRIBOJIMAI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI

A.
GAMINTOJAI, ATSAKINGI UŽ SERIJŲ IŠLEIDIMĄ

Gamintojų, atsakingų už serijų išleidimą, pavadinimai ir adresai
Recordati Industria Chimica e Farmaceutica S.p.A.

Via M. Civitali 1

20148 Milan

Italija
Laboratoires Bouchara-Recordati

Parc Mécatronic

03410 Saint Victor

Prancūzija
Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.

B.
TIEKIMO IR VARTOJIMO SĄLYGOS AR APRIBOJIMAI
Receptinis vaistinis preparatas.

C.
KITOS SĄLYGOS IR REIKALAVIMAI REGISTRUOTOJUI
· Periodiškai atnaujinami saugumo protokolai
Šio vaistinio preparato periodiškai atnaujinamo saugumo protokolo pateikimo reikalavimai išdėstyti Direktyvos 2001/83/EB 107c straipsnio 7 dalyje numatytame Sąjungos referencinių datų sąraše (EURD sąraše), kuris skelbiamas Europos vaistų tinklalapyje.
D.
SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI

· Rizikos valdymo planas (RVP)

Registruotojas atlieka reikalaujamą farmakologinio budrumo veiklą ir veiksmus, kurie išsamiai aprašyti registracijos bylos 1.8.2 modulyje pateiktame RVP ir suderintose tolesnėse jo versijose.
Atnaujintas rizikos valdymo planas turi būti pateiktas:
· pareikalavus Europos vaistų agentūrai;
· kai keičiama rizikos valdymo sistema, ypač gavus naujos informacijos, kuri gali lemti didelį naudos ir rizikos santykio pokytį arba pasiekus svarbų (farmakologinio budrumo ar rizikos mažinimo) etapą.
III PRIEDAS

ŽENKLINIMAS IR PAKUOTĖS LAPELIS

A. ŽENKLINIMAS

INFORMACIJA ANT IŠORINĖS PAKUOTĖS
DĖŽUTĖ

1.
VAISTINIO PREPARATO PAVADINIMAS

Urorec 4 mg kietosios kapsulės
Silodozinas

2.
VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje kietojoje kapsulėje yra 4 mg silodozino.
3.
PAGALBINIŲ MEDŽIAGŲ SĄRAŠAS

4.
FARMACINĖ FORMA IR KIEKIS PAKUOTĖJE

5 kietosios kapsulės

10 kietųjų kapsulių
20 kietųjų kapsulių
30 kietųjų kapsulių

50 kietųjų kapsulių

90 kietųjų kapsulių

100 kietųjų kapsulių
5.
VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.

Vartoti per burną.

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.

7.
KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

8.
TINKAMUMO LAIKAS

EXP
9.
SPECIALIOS LAIKYMO SĄLYGOS
Laikyti ne aukštesnėje kaip 30 °C temperatūroje.

Laikyti gamintojo pakuotėje, kad vaistas būtų apsaugotas nuo šviesos ir drėgmės.

10.
SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.
REGISTRUOTOJO PAVADINIMAS IR ADRESAS

Recordati Ireland Ltd.

Raheens East

Ringaskiddy Co. Cork

Airija

12.
REGISTRACIJOS PAŽYMĖJIMO numeris (-IAI)
EU/1/09/608/001

EU/1/09/608/002
EU/1/09/608/003
EU/1/09/608/004
EU/1/09/608/005

EU/1/09/608/006
EU/1/09/608/007
13.
SERIJOS NUMERIS

Lot
14.
PARDAVIMO (IŠDAVIMO) TVARKA

15.
VARTOJIMO INSTRUKCIJA

16.
INFORMACIJA BRAILIO RAŠTU

Urorec 4 mg

17.
UNIKALUS IDENTIFIKATORIUS – 2D BRŪKŠNINIS KODAS
2D brūkšninis kodas su nurodytu unikaliu identifikatoriumi 

18.
UNIKALUS IDENTIFIKATORIUS – ŽMONĖMS SUPRANTAMI DUOMENYS
PC: 
SN: 
NN: 

MINIMALI informacija ant LIZDINIŲ PLOKŠTELIŲ ARBA DVISLUOKSNIŲ JUOSTELIŲ

PVC/PVDC/aliuminio folijos lizdinės plokštelės

1.
VAISTINIO PREPARATO PAVADINIMAS

Urorec 4 mg kietosios kapsulės
Silodozinas

2.
REGISTRUOTOJO PAVADINIMAS

Recordati Ireland Ltd.

3.
TINKAMUMO LAIKAS

EXP

4.
SERIJOS NUMERIS

Lot

5.
KITA

INFORMACIJA ANT IŠORINĖS PAKUOTĖS
DĖŽUTĖ

1.
VAISTINIO PREPARATO PAVADINIMAS

Urorec 8 mg kietosios kapsulės
Silodozinas

2.
VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje kietojoje kapsulėje yra 8 mg silodozino.
3.
PAGALBINIŲ MEDŽIAGŲ SĄRAŠAS

4.
FARMACINĖ FORMA IR KIEKIS PAKUOTĖJE

5 kietosios kapsulės

10 kietųjų kapsulių
20 kietųjų kapsulių
30 kietųjų kapsulių

50 kietųjų kapsulių

90 kietųjų kapsulių

100 kietųjų kapsulių
5.
VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.

Vartoti per burną.

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.

7.
KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

8.
TINKAMUMO LAIKAS

EXP
9.
SPECIALIOS LAIKYMO SĄLYGOS
Laikyti ne aukštesnėje kaip 30 °C temperatūroje.

Laikyti gamintojo pakuotėje, kad vaistas būtų apsaugotas nuo šviesos ir drėgmės.

10.
SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.
REGISTRUOTOJO PAVADINIMAS IR ADRESAS

Recordati Ireland Ltd.

Raheens East

Ringaskiddy Co. Cork

Airija

12.
REGISTRACIJOS PAŽYMĖJIMO numeris (-IAI)
EU/1/09/608/008

EU/1/09/608/009
EU/1/09/608/010

EU/1/09/608/011
EU/1/09/608/012

EU/1/09/608/013
EU/1/09/608/014
13.
SERIJOS NUMERIS

Lot
14.
PARDAVIMO (IŠDAVIMO) TVARKA

15.
VARTOJIMO INSTRUKCIJA

16.
INFORMACIJA BRAILIO RAŠTU

Urorec 8 mg 

17.
UNIKALUS IDENTIFIKATORIUS – 2D BRŪKŠNINIS KODAS
2D brūkšninis kodas su nurodytu unikaliu identifikatoriumi 

18.
UNIKALUS IDENTIFIKATORIUS – ŽMONĖMS SUPRANTAMI DUOMENYS
PC: 
SN: 
NN: 

MINIMALI informacija ant LIZDINIŲ PLOKŠTELIŲ ARBA DVISLUOKSNIŲ JUOSTELIŲ

PVC/PVDC/aliuminio folijos lizdinės plokštelės

1.
VAISTINIO PREPARATO PAVADINIMAS

Urorec 8 mg kietosios kapsulės
Silodozinas

2.
REGISTRUOTOJO PAVADINIMAS

Recordati Ireland Ltd.

3.
TINKAMUMO LAIKAS

EXP

4.
SERIJOS NUMERIS

Lot

5.
KITA

B. PAKUOTĖS LAPELIS

Pakuotės lapelis: informacija pacientui
Urorec 8 mg kietosios kapsulės 

Urorec 4 mg kietosios kapsulės
silodozinas
Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-
Neišmeskite šio lapelio, nes vėl gali prireikti jį perskaityti.
-
Jeigu kiltų daugiau klausimų, kreipkitės į gydytoją arba vaistininką.
-
Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiaiyra tokie patys kaip Jūsų).
-
Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
Apie ką rašoma šiame lapelyje?
1.
Kas yra Urorec ir kam jis vartojamas
2.
Kas žinotina prieš vartojant Urorec
3.
Kaip vartoti Urorec
4.
Galimas šalutinis poveikis
5.
Kaip laikyti Urorec
6.
Pakuotės turinys ir kita informacija
1.
Kas yra Urorec ir kam jis vartojamas
Kas yra Urorec
Urorec priklauso vadinamųjų alfa1A adrenoreceptorius blokuojančių vaistų grupei.
Urorec yra selektyvus prostatos, šlapimo pūslės ir šlaplės receptoriams. Blokuodamas šiuos receptorius, jis skatina šių audinių lygiųjų raumenų atsipalaidavimą. Todėl palengvėja šlapinimasis ir pagerėja simptomai.

Kam Urorec vartojamas

Urorec skiriamas suaugusiems vyrams, dėl gerybinio prostatos padidėjimo (prostatos hiperplazijos) atsiradusių šlapimo išskyrimo simptomų gydymui, pvz.,
· sunkumo pradedant šlapintis;

· pojūčio, kad šlapimo pūslė ne visiškai ištuštėjo;

· dažnesnio poreikio šlapintis, netgi naktį.

2.
Kas žinotina prieš vartojant Urorec
Urorec vartoti negalima
jeigu yra alergija silodozinui arba bet kuriai pagalbinei šio vaisto medžiagai (jos išvardytos 6 skyriuje).
Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Urorec.
· Jei Jums bus atliekama akies operacija dėl lęšiuko padrumstėjimo (kataraktos operacija), būtinai nedelsdami praneškite akių gydytojui, kad vartojate ar anksčiau vartojote Urorec. Tai reikia padaryti todėl, kad kai kuriems pacientams, kuriems buvo skiriamas šios rūšies vaistas, tokios operacijos metu pasireiškė rainelės (spalvotosios žiedo formos akies dalies) raumenų tonuso sumažėjimas. Specialistas gali imtis atitinkamų atsargumo priemonių, atsižvelgdamas į naudojamus vaistus ir chirurginę techniką. Paklauskite gydytojo, ar kataraktos operacijos atlikimo metu Jums nereikia atidėti ar laikinai nutraukti Urorec vartojimą.

· Jei kada nors po to, kai atsistojote, apalpote ar Jums buvo apsvaigusi galva, prieš pradėdami vartoti Urorec, apie tai pasakykite gydytojui.
Vartojant Urorec ir keičiant kūno padėtį atsistojant gali atsirasti svaigimas arba kartais alpimas, ypač tada, kai pradedamas gydymas, arba jei vartojate kitus kraujospūdį mažinančius vaistus. Jei taip atsitiktų, tuoj pat atsisėskite arba atsigulkite ir palaukite kol praeis simptomai bei kuo greičiau apie tai praneškite gydytojui (taip pat žr. skyriuje „Vairavimas ir mechanizmų valdymas“).
· Jei turite rimtų nusiskundimų dėl kepenų, Urorec vartoti negalima, nes esant tokiai būklei jis nebuvo ištirtas.
· Jei turite nusiskundimų dėl inkstų, pasitarkite su gydytoju.
Jei sergate vidutinio sunkumo inkstų liga, Urorec skyrimą gydytojas pradės atsargiai ir galbūt nuo mažesnės dozės (žr. 3 skyriuje „Dozė“).
Jei sergate sunkia inkstų liga, Jums Urorec vartoti negalima.
· Kadangi gerybinio prostatos padidėjimo ir prostatos vėžio atvejais pasireiškia tokie pat simptomai, prieš skirdamas Urorec gydytojas patikrins, ar nesergate prostatos vėžiu. Prostatos vėžio Urorec negydo.
· Gydantis Urorec, galima nenormali ejakuliacija (gali sumažėti lytinių santykių metu išsiskiriančios sėklos kiekis), tai laikinai gali turėti įtakos vyro vaisingumui. Šis poveikis išnyksta nutraukus Urorec vartojimą. Jei planuojate turėti vaikų, pasakykite gydytojui.
Natris

Vienoje šio vaisto kapsulėje yra mažiau kaip 1 mmol (23 mg) natrio, t. y. jis beveik neturi reikšmės.
Vaikams ir paaugliams

Šio vaisto negalima skirti vaikams ir paaugliams, jaunesniems kaip 18 metų, nes šioje amžiaus grupėje aktualių indikacijų vaisto skyrimui nėra.
Kiti vaistai ir Urorec
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Labai svarbu pranešti gydytojui, jei vartojate:
· kraujospūdį mažinančius vaistus (ypač vadinamuosius alfa1 blokatorius, pvz., prazosiną ar doksazosiną), nes vartojant Urorec gali padidėti rizika stipriau pasireikšti šių vaistų poveikiui;
· priešgrybelinius vaistus (ketokonazolą arba itrakonazolą), vaistus, vartojamus ŽIV‑AIDS gydymui (pvz., ritonavirą) ar vaistus, kurie vartojami po transplantacijų, apsaugant, kad nepasireikštų organų atmetimo reakcija (pvz., ciklosporiną), nes vartojant šiuos vaistus gali padidėti Urorec koncentracija kraujyje;
· erekcijos skatinimui ir palaikymui vartojamus vaistus (pvz., sildenafilį ar tadalafilį), nes vartojant kartu su Urorec gali šiek tiek sumažėti kraujospūdis;
· vaistus nuo epilepsijos arba rifampiciną (vaistą tuberkuliozei gydyti), nes Urorec poveikis gali susilpnėti.
Nėštumas ir žindymo laikotarpis

Urorec nėra skirtas vartoti moterims.

Vaisingumas

Urorec gali sumažinti spermos kiekį ir taip galėtų laikinai paveikti Jūsų gebėjimą tapti tėvu. Jei planuojate turėti kūdikį, prieš vartodami šį vaistą pasitarkite su gydytoju arba vaistininku.

Vairavimas ir mechanizmų valdymas
Vairuoti ir valdyti mechanizmų negalima, jei jaučiate, kad apalpsite, svaigsta galva ar neaiškiai matote.
3.
Kaip vartoti Urorec
Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.
Rekomenduojama dozė yra viena Urorec 8 mg kapsulė per parą, vartojama per burną.
Kapsulę visada vartokite valgio metu, geriau – tuo pačiu dienos metu. Kapsulės nelaužykite ir nekramtykite, bet nurykite visą, geriau – užsigerdami stikline vandens.
Pacientai, kuriems pasireiškia inkstų funkcijos sutrikimai
Jei inkstų funkcijos sutrikimas yra vidutinio sunkumo, gydytojas gali paskirti kitokią dozę. Šiam tikslui yra skirtos Urorec 4 mg kapsulės.
Ką daryti pavartojus per didelę Urorec dozę?
Jei pavartojote daugiau kaip vieną kapsulę, kuo greičiau praneškite gydytojui. Jei Jums svaigsta galva ar darosi silpna, skubiai apie tai praneškite gydytojui.
Pamiršus pavartoti Urorec
Kapsulę galite išgerti vėliau, tą pačią dieną, jei pamiršote ją išgerti anksčiau. Jeigu jau beveik atėjo laikas išgerti kitą dozę, pamirštą dozę praleiskite. Negalima vartoti dvigubos dozės norint kompensuoti praleistą kapsulę.
Nustojus vartoti Urorec
Nutraukus gydymą simptomai gali vėl atsirasti.
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.
4.
Galimas šalutinis poveikis
Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Nedelsdami susisiekite su gydytoju, jeigu pastebėsite kurią nors iš šių alerginių reakcijų: veido arba gerklės tinimą, pasunkėjusį kvėpavimą, alpimą, odos niežėjimą arba dilgėlinę, nes padariniai gali tapti sunkiais.

Dažniausiai pasireiškiantis šalutinis poveikis yra lytinių santykių metu išsiskiriančio sėklos kiekio sumažėjimas. Šis poveikis išnyksta nutraukus Urorec vartojimą. Jei planuojate turėti vaikų, pasakykite gydytojui.
Gali atsirasti svaigimas, taip pat svaigimas keičiant kūno padėtį atsistojant, gali pasitaikyti alpimo atvejų.
Jei pajuntate, kad Jums silpna arba apsvaigo galva, būtinai tuoj pat atsisėskite arba atsigulkite, kad praeitų simptomai. Jei atsistojant atsiranda svaigimas ar alpstate, kuo greičiau praneškite gydytojui.
Gali atsirasti komplikacijų dėl Urorec vartojimo kataraktos operacijos metu (akies operacija dėl lęšiuko padrumstėjimo, žr. skyrių „Įspėjimai ir atsargumo priemonės“).

Labai svarbu nedelsiant pranešti akių gydytojui, jei vartojate arba anksčiau vartojote Urorec.

Žemiau pateikiamas galimų šalutinio poveikio reiškinių sąrašas:

Labai dažnas šalutinis poveikis (gali pasireikšti daugiau kaip 1 iš 10 žmonių)
· Nenormali ejakuliacija (dėl kurios lytinių santykių metu išsiskiria mažiau sėklos arba jos visai neišsiskiria, žr. skyriuje „Įspėjimai ir atsargumo priemonės“)

Dažnas šalutinis poveikis (gali pasireikšti ne daugiau kaip 1 iš 10 žmonių)
· Svaigimas, taip pat ir svaigimas atsistojant (taip pat žr. šiame skyriuje aukščiau esantį aprašymą)

· Tekėjimas iš nosies arba nosies užsikimšimas
· Viduriavimas
Nedažnas šalutinis poveikis (gali pasireikšti ne daugiau kaip 1 iš 100 žmonių)
· Sumažėjęs lytinis potraukis

· Pykinimas

· Burnos sausumas

· Sunkumai pasiekti ar išlaikyti erekciją

· Pagreitėjęs širdies plakimas
· Odą paveikiančios alerginės reakcijos simptomai, tokie kaip bėrimas, niežulys, dilgėlinė, ir vaistų sukeltas bėrimas, 

· Nenormalūs kepenų funkcijos tyrimų rezultatai

· Sumažėjęs kraujospūdis
Retas šalutinis poveikis (gali pasireikšti ne daugiau kaip 1 iš 1 000 žmonių)
· Greitas arba nereguliarus širdies plakimas (dar vadinamas palpitacijomis)

· Alpimas ar sąmonės praradimas
Labai retas šalutinis poveikis (gali pasireikšti ne daugiau kaip 1 iš 10 000 žmonių)
· Kitos alerginės reakcijos su veido arba gerklės tinimu

Dažnis nežinomas (negali būti įvertintas pagal turimus duomenis)
· Rainelės suglebimas kataraktos operacijos metu (taip pat žr. šiame skyriuje aukščiau esantį aprašymą) 

Jeigu jaučiate, kad yra paveiktas Jūsų lytinis gyvenimas, kreipkitės į gydytoją.
Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.
5.
Kaip laikyti Urorec
Šį vaistą laikykite vaikams nepastebimoje ir nepasiekiamoje vietoje.
Ant dėžutės ir lizdinės plokštelės po užrašo „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
Laikyti ne aukštesnėje kaip 30 °C temperatūroje.

Laikyti gamintojo pakuotėje, kad vaistas būtų apsaugotas nuo šviesos ir drėgmės.
Pastebėjus pakuotės pažeidimo ar apgadinimo požymių, šio vaisto vartoti negalima.
Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.
6.
Pakuotės turinys ir kita informacija
Urorec sudėtis
Urorec 8 mg
Veiklioji medžiaga yra silodozinas. Kiekvienoje kapsulėje yra 8 mg silodozino.
Pagalbinės medžiagos yra pregelifikuotas kukurūzų krakmolas, manitolis (E421), magnio stearatas, natrio laurilsulfatas, želatina, titano dioksidas (E171).
Urorec 4 mg
Veiklioji medžiaga yra silodozinas. Kiekvienoje kapsulėje yra 4 mg silodozino.
Pagalbinės medžiagos yra pregelifikuotas kukurūzų krakmolas, manitolis (E421), magnio stearatas, natrio laurilsulfatas, želatina, titano dioksidas (E171), geltonasis geležies oksidas (E172).
Urorec išvaizda ir kiekis pakuotėje
Urorec 8 mg yra baltos, nepermatomos, kietosios želatininės kapsulės, 0 dydžio (maždaug 21,7 x 7,6 mm).
Urorec 4 mg yra geltonos, nepermatomos, kietosios želatininės kapsulės, 3 dydžio (maždaug 15,9 x 5,8 mm).
Urorec tiekiamas pakuotėse po 5, 10, 20, 30, 50, 90, 100 kapsulių. Gali būti tiekiamos ne visų dydžių pakuotės.
Registruotojas
Recordati Ireland Ltd.

Raheens East

Ringaskiddy Co. Cork

Airija
Gamintojas
Recordati Industria Chimica e Farmaceutica S.p.A.

Via Matteo Civitali 1

20148 Milan

Italija

Laboratoires Bouchara‑Recordati
Parc Mécatronic
03410 Saint Victor
Prancūzija
Jeigu apie šį vaistą norite sužinoti daugiau, kreipkitės į vietinį registruotojo atstovą:
	België/Belgique/Belgien
Recordati Ireland Ltd.

Tél/Tel: + 353 21 4379400


	Lietuva

Recordati Polska sp. z o.o. 

Tel: +48 22 206 84 50



	България

Recordati Bulgaria Ltd.
Тел.: + 359 2 829 39 37

	Luxembourg/Luxemburg
Recordati Ireland Ltd.

Tél/Tel: + 353 21 4379400



	Česká republika
Herbacos Recordati s.r.o.
Tel: + 420 466 741 915


	Magyarország

Recordati Ireland Ltd.

Tel.: + 353 21 4379400



	Danmark
Recordati Ireland Ltd.

Tlf.: + 353 21 4379400


	Malta

Recordati Ireland Ltd.

Tel: + 353 21 4379400



	Deutschland
Recordati Pharma GmbH
Tel: + 49 731 70470


	Nederland
Recordati Ireland Ltd.

Tel: + 353 21 4379400



	Eesti

Recordati Polska sp. z o.o. 

Tel: +48 22 206 84 50


	Norge
Recordati Ireland Ltd.

Tlf: + 353 21 4379400



	Ελλάδα
Recordati Hellas Pharmaceuticals A.E.

Τηλ: + 30 210-6773822


	Österreich
Recordati Austria GmbH

Tel: + 43 664 128 4879


	España

Casen Recordati, S.L.

Tel: + 34 91 659 15 50


	Polska
Recordati Polska sp. z o.o.
Tel.: + 48 22 206 84 50



	France

Laboratoires Bouchara‑Recordati
Tél: + 33 1 45 19 10 00


	Portugal
Jaba Recordati, S.A.

Tel: + 351 21 432 95 00



	Hrvatska

Altamedics d.o.o.

Tel: +385 1 3702 860

	România

Recordati România S.R.L.
Tel: + 40 21 667 17 41




	Ireland
Recordati Ireland Ltd.

Tel: + 353 21 4379400


	Slovenija
Recordati Ireland Ltd.

Tel: + 353 21 4379400



	Ísland

Recordati Ireland Ltd.

Sími: + 353 21 4379400


	Slovenská republika

Herbacos Recordati s.r.o.
Tel: + 420 466 741 915



	Italia
Recordati Industria Chimica e Farmaceutica S.p.A.

Tel: + 39 02 487871


	Suomi/Finland
SwanMedica Oy 

Puh/Tel: +358 17 3690033

	Κύπρος

G.C. Papaloisou Ltd.

Τηλ: + 357 22 49 03 05


	Sverige

Recordati Ireland Ltd.

Tel: + 353 21 4379400



	Latvija

Recordati Polska sp. z o.o. 

Tel: +48 22 206 84 50


	


Šis pakuotės lapelis paskutinį kartą peržiūrėtas {MMMM m.-{mėnesio} mėn.}.
Kiti informacijos šaltiniai
Išsami informacija apie šį vaistą pateikiama Europos vaistų agentūros tinklalapyje https://www.ema.europa.eu.

